Οι ήπιες δεξιότητες των νοσηλευτών στη διαχείριση του πόνου
Creators: name: Πλακίδα, Δήμητρα Κωνσταντίνου
Publisher: name: Aristotle University of Thessaloniki
Year: 2020
Subjects: πόνος
νοσηλευτής
ήπιες δεξιότητες
pain
nurse
soft skills

description: Ο πόνος αποτελεί μια δυσάρεστη εμπειρία, που προκαλεί σωματικές και συναισθηματικές επιπτώσεις και επηρεάζει αρνητικά την ποιότητα ζωής του ατόμου, ενώ αυξάνει και το κόστος της υγειονομικής περίθαλψης. Η αντιμετώπιση του πόνου έχει αναγνωριστεί ως ανθρώπινο δικαίωμα και για τους νοσηλευτές αποτελεί ηθική ευθύνη. Οι νοσηλευτές είναι αυτοί που βρίσκονται κοντά στον ασθενή περισσότερο από τα άλλα μέλη της διεπιστημονικής ομάδας που συμμετέχουν στην διαχείριση του πόνου και μπορούν με τις γνώσεις και τις στάσεις τους να διαδραματίσουν καθοριστικό ρόλο στην εκτίμηση και την αντιμετώπισή του. Σκοπός της παρούσας εργασίας είναι να αναδείξει το ρόλο των ήπιων δεξιοτήτων στη διαμόρφωση των στάσεων των νοσηλευτών σε σχέση με την εκτίμηση και τη διαχείριση του πόνου στην κλινική πράξη. Έγινε αναζήτηση βιβλιογραφίας ηλεκτρονικά, μέσω των μηχανών αναζήτησης Google, Google Scholar και PubMed με λέξεις κλειδιά: pain, nurse, nurses’ attitudes, soft skills, critical thinking, communication, empathy. Η κριτική σκέψη, η ενσυναίσθηση, οι επικοινωνιακές δεξιότητες και η συνεργασία φαίνεται να παίζουν σημαντικό ρόλο στην εκτίμηση και τη διαχείριση του πόνου. Ωστόσο, οι νοσηλευτές φαίνεται να μη διαθέτουν επαρκώς την ικανότητα να σκέφτονται κριτικά, τόσο κατά την εκτίμηση του πόνου των ασθενών, όσο και κατά τη χορήγηση των αναλγητικών φαρμάκων. Εμφανίζονται μετρίως ενσυναισθητικοί και δείχνουν να δυσκολεύονται να επικοινωνήσουν με τους ασθενείς και τις οικογένειές τους αλλά και με τα μέλη της διεπιστημονικής ομάδας, γεγονός που δυσχεραίνει τη συνεργασία μέσα στην ομάδα και οδηγεί σε ανεπαρκή αντιμετώπιση του πόνου. Η ανάπτυξη των ήπιων δεξιοτήτων κρίνεται απαραίτητη για να μπορούν οι νοσηλευτές να ανταποκρίνονται επιτυχώς στις ανάγκες των ασθενών για ανακούφιση από τον πόνο. Αναγκαία θεωρείται η αναδόμηση των προγραμμάτων σπουδών των νοσηλευτικών σχολών, τα οποία θα πρέπει να εστιάζουν στην ανάπτυξη των ήπιων δεξιοτήτων των φοιτητών παράλληλα με την εκπαίδευσή τους στις τεχνικές δεξιότητες. Επίσης, είναι σημαντικό οι νοσηλευτές να επιδιώκουν τη συμμετοχή τους σε προγράμματα συνεχιζόμενης εκπαίδευσης σχετικών με την ανάπτυξη των ήπιων δεξιοτήτων, αλλά και να παροτρύνονται από τα ανώτερα στελέχη της νοσηλευτικής υπηρεσίας και από τις διοικήσεις των οργανισμών στους οποίους απασχολούνται. Περαιτέρω έρευνα απαιτείται για τους παράγοντες που ενισχύουν την ανάπτυξη των ήπιων δεξιοτήτων των νοσηλευτών, προκειμένου η θεωρητική γνώση να μετατρέπεται σε νοσηλευτικές ενέργειες για τη βέλτιστη αντιμετώπιση του πόνου των ασθενών
description: Pain is an unpleasant experience, which can have both physiological and psychological consequences, can negatively affect patients’ quality of life and also raise the cost of healthcare. Pain management has been acknowledged as a human right and therefore, it is considered a matter of ethics when offered by nursing stuff. Being the ones closer to the patient than other members of the interdisciplinary team involved in pain management, nurses can play an integral role with their knowledge and attitudes in pain assessment and management. The aim of the present study is to point out the importance of soft skills as far as the nursing staff’s attitude is concerned towards pain assessment and management in clinical practice. A Web search took place as the main source of gathering data for the present assignment. Web browsers such as Google, Google Scholar and PubMed were used with key words: pain, nurse, nurses’ attitudes, soft skills, critical thinking, communication, empathy. Critical thinking, empathy, communication skills and collaboration are key elements for both assessing and dealing with pain effectively. However, nurses seem to lack the ability to think critically when assessing patients' pain and when administering analgesic medications. They seem to be moderately empathetic, having difficulty communicating with patients and their families as well as with members of the interdisciplinary team, which complicates teamwork and leads to inadequate pain management. It is absolutely necessary that nurses develop soft skills so as to successfully respond to their patients’ needs in relation to pain relief. Redeveloping curricula of nursing schools is of essence, as more emphasis to nursing students’ soft skills development should be given along with training in technical skills. Furthermore, it is important that nurses themselves participate in continuing education programs about developing soft skills and be encouraged to do this by senior nursing staff and heads of health organizations in which they work. Further research should take place on factors enhancing the development of nurses’ soft skills, so that theoretical knowledge can be turned into nursing practice for optimal pain management